Για άλλες χρήσεις, δείτε: Ατρόμητος.

Ο **Α.Π.Σ. Ατρόμητος Πατρών** είναι αθλητικός ποδοσφαιρικός σύλλογος με έδρα την Πάτρα. Επίσημο έτος ίδρυσης του είναι το 1929 και διαθέτει ενεργά τμήματα ποδοσφαίρου ανδρών και γυναικών, ενώ στο παρελθόν διέθετε και τμήμα καλαθοσφαίρισης.

Ιστορικό
--------

Ιδρύθηκε το 1929 αρχικά με έδρα την κεντρική συνοικία Μαρκάτο και την ονομασία «Άρης Πατρών» για να μετακομίσει τότε στην περιοχή των Ζαρουχλαιίκων και να μετονομαστεί σε «Αθλητικός και Ποδοσφαιρικός Σύλλογος Ατρόμητος Πατρών», επί προεδρίας Ντίνου Βασιλοπούλου. Στις 23 Νοεμβρίου 1929 αναγνωρίστηκε επίσημα από το Πρωτοδικείο Πατρών.

Από ιδρύσεως του διαθέτει τμήμα ποδοσφαίρου, ενώ αργότερα διατηρούσε και τμήμα μπάσκετ το οποίο σήμερα είναι ανενεργό. Το 2004 ίδρυσε θυγατρική ποδοσφαιρική ομάδα, τον Ατρόμητο Ζαρουχλέικων. Από την αγωνιστική περίοδο 2011-12 διαθέτει και τμήμα ποδοσφαίρου γυναικών.

Τμήμα ποδοσφαίρου ανδρών
------------------------

Δημοτικό Γήπεδο Ζαρουχλέικων, έδρα του Ατρόμητου Πατρών.
Το ανδρικό τμήμα ποδοσφαίρου του **Ατρόμητου** συστάθηκε με την ίδρυση του συλλόγου το 1929 και είναι το αρχαιότερο του τμήμα. Έχει αγωνιστεί κατά καιρούς σε όλες τις κατηγορίες της Ε.Π.Σ. Αχαΐας. Ξεκίνησε από το Πρωτάθλημα Γ' Κατηγορίας για να ανεβεί στην Β΄ πρώτη φορά το 1930 έως το 1934. Το 1935 ανέβηκε στην Α' Κατηγορία για να ανέβει ξανά το 1974, όπου αγωνίζεται συνεχώς έως σήμερα.

Ο Ατρόμητος Πατρών το 1975 έχασε το Πρωτάθλημα Αχαΐας σε αγώνα μπαράζ από τον Άρη Πατρών, στερούμενος έτσι την πρόκριση στα μπαράζ ανόδου από όπου και θα διεκδικούσε την άνοδο στη Β΄ Εθνική. Τη σεζόν 1992-93 στέφθηκε Πρωταθλητής Αχαΐας και κέρδισε την άνοδο στο Πρωτάθλημα Δ΄ Εθνικής της επόμενης περιόδου με γνωστούς ποδοσφαιριστές στο ρόστερ όπως οι Δημήτρης Τσαούσογλου, Γιάννης Κατσιγιάννης, Κώστας Τριαδάς, Κώστας Κυριακόπουλος, Γιάννης Κόντος, Παναγιώτης Μέξας κ.α. Στην Δ΄ Εθνική την περίοδο 1993-94 τερμάτισε στην 11η θέση με 13 νίκες 4 ισοπαλίες και 17 ήττες και υποβιβάστηκε.

Τις σεζόν 2014-15 και 2015-16 ήταν φιναλίστ του Κυπέλλου Ε.Π.Σ. Αχαΐας, όπου στους τελικούς αντιμετώπισε τους Άρη Πατρών και Κεραυνού Αγίου Βασιλείου αντίστοιχα. Τη σεζόν 2018-19 έφτασε ξανά στον τελικό, όπου επικρατώντας του Παναιγιάλειου με 2-1 με ανατροπή αναδείχθηκε κυπελλούχος Ε.Π.Σ. Αχαΐας για πρώτη φορά, κερδίζοντας παράλληλα τη συμμετοχή του στο Κύπελλο Ελλάδας της επόμενης περιόδου. 

Αγωνίζεται στο Δημοτικό Γήπεδο Ζαρουχλαιίκων, το οποίο διαθέτει πλαστικό χλοοτάπητα. 

Η ομάδα κατά καιρούς αγωνίζεται σε διάφορα γήπεδα που κατασκευάζονται σε δημόσιες εκτάσεις, πάντα στην συνοικία των Ζαρουχλέικων.

### Ατρόμητος Ζαρουχλεΐκων

Θυγατρική ομάδα του Ατρόμητου Πάτρας που ιδρύθηκε το 2004 από μέλη που αποχώρησαν από τον Ηρακλή Πατρών. Έδρα έχει την συνοικία των Ζαρουχλέικων και χρώματα μπλέ-πορτοκαλί κι αγωνίζεται στην Β΄ Κατηγορία της Ε.Π.Σ. Αχαΐας. Την ομάδα την στελεχώνουν αθλητές μικρής ηλικίας μέχρι 20 ετών.

Τμήμα ποδοσφαίρου γυναικών
--------------------------

Το γυναικείο τμήμα ποδοσφαίρου του **Ατρόμητου** ξεκίνησε να υφίσταται από τη σεζόν 2011-12 και στα πρώτα βήματα της γυναικείας ομάδας υπήρξε σχετική επιφύλαξη από τον κόσμο. Τη σεζόν 2018-19 αγωνίστηκε στην Γ΄ Εθνική και κέρδισε την άνοδο στην Β΄ Εθνική.

Διοίκηση
--------

**Πρόεδρος**: Νεκτάριος Σκόνδρας 

**Α' Αντιπρόεδρος**: Κωνσταντίνος Κυριακόπουλος

**Β' Αντιπρόεδρος**: Νικόλαος Κολοβούρης

**Γενικός Γραμματέας**: Αλέξανδρος Μπογιάκης

**Ειδικός Γραμματέας**: Ιωάννης Ντόντης

**Ταμίας**: Πέτρος Σμυρλής

**Μέλη**: Κωνσταντίνος Φωτόπουλος 

Ανδρέας Γεωργίου

Αμαλία Πανοπούλου

Γεωργία Αναγνωστόπουλου 

Γεώργιος Παπαστεργίου

Νικόλαος Καλαντζής

**Υπεύθυνος Υποδομών**: Γεώργιος Γεροντίνης

**Γενικός Αρχηγός**: Νικόλαος Στυλιανόπουλος

**Υπεύθυνος Ασφαλείας - Γηπέδου** : Βασίλειος Βουκελάτος - Γεώργιος Γεροντίνης

**Εκπρόσωπος** **ΕΠΣΑ**: Βασίλειος Βουκελάτος

**Έφορος Υλικού - Μετακινήσεων**: Χρήστος Σταθόπουλος

**Τεχνικός Διευθυντής**: Αλέξανδρος Μπογιάκης

**Υπεύθυνοι Τύπου**: Νικόλαος Στυλιανόπουλος - Γεώργιος Γεροντίνης

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  Καταγραφή αθλητικών σωματείων, ιστότοπος ΓΓΑ
2. ↑  «ΑΘΛΗΤΙΚΟΣ ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΤΡΟΜΗΤΟΣ ΠΑΤΡΩΝ» Καταγραφή αθλητικών σωματείων, ιστότοπος ΓΓΑ
3. ↑  90 χρόνια Ατρόμητος Πατρών – Αθλητική δράση με κέντρο τα Ζαρουχλέικα sports.ert.gr[*νεκρός σύνδεσμος*]
4. 1 2 3 4 5 6  Τάσος Σταθόπουλος, *Αχαϊκό ποδόσφαιρο, εκατόν είκοσι χρόνια (1891-2010), εκδόσεις Γιάννης Πικραμένος, Πάτρα 2010 , ISBN 978-968-6628-27-6*
5. ↑  ΕΓΡΑΨΕ «ΙΣΤΟΡΙΑ» Ο ΑΤΡΟΜΗΤΟΣ ΠΑΤΡΩΝ sportfmpatras.gr[*νεκρός σύνδεσμος*]
6. ↑  Ο Ατρόμητος Πατρών κατέκτησε το 48ο Κύπελλο Ερασιτεχνών- Το πρώτο στην ιστορία του thebest.gr
7. ↑  90 χρόνια Ατρόμητος Πατρών – Αθλητική δράση με κέντρο τα Ζαρουχλέικα sports.ert.gr[*νεκρός σύνδεσμος*]

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β΄ Εθνικής Κατηγορίας Ποδοσφαίρου Γυναικών 2021–2022 |
| --- |
|  |
| 1ος Όμιλος | 
* Αγροτικός Αστέρας
* Βασίλισσα Θράκης
* Βόλος 2004
* Κιλκισιακός
* Λέοντες
* Νεφέλες Κατερίνης
* Πανσερραϊκή
* Ροδόπη '87
* Σειρήνα Γρεβενών
 |  |
|  |
| 2ος Όμιλος | 
* Αμαζόνες Κορινθίας
* Ατρόμητος Ζαρουχλέικων
* Δόξα Πηγαδακίων
* Εθνικός Καλαμάτας
* Ίκαρος Πετρωτού
* Νέες Ατρομήτου 2018
* Νίκη Τραγανού
* Πήγασος Θριασίου
 |
|  |
| 3ος Όμιλος | 
* Ατρόμητος Αθηνών
* Βασίλισσα Νότου
* Διαγόρας Ραχών Ικαρίας
* Λεοντικός Κηφισιάς
* Παμπαιανιακός
* Σαπφώ Λέσβου
* Τράχωνες Αλίμου
* Χανιά
 |
|  |
| 4ος Όμιλος | 
* Αθηναϊκή Αγίου Δημητρίου
* Α.Σ.Τ.Ι.Ρ.
* Βριλήσσια
* Ιάσων Ιλίου
* Νέες Δραπετσώνας
* Πόντιες Δραπετσώνας
* Σταυρός Καλυθίων
* Φιλίνος Κω
 |

 |